Diari Oficial de la Generalitat Valenciana


Sumari del DOGV 2147, del 18-11-1993 (1993/829786)

RESOLUCIÓ de 15 d'octubre de 1993, de la Direcció General de Treball, per la qual es disposa el registre i la publicació de l'acord amb el qual es constitueix la Comissió Paritària de Formació Professional de la Comunitat Valenciana
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2147

Data del DOGV
:   18-11-1993

Secció del DOGV
:   ALTRES DISPOSICIONS

Número del document
:   1993/829786


Data del document
:   15-10-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 15 d'octubre de 1993, de la Direcció General de Treball, per la qual es disposa el registre i la publicació de l'acord amb el qual es constitueix la Comissió Paritària de Formació Professional de la Comunitat Valenciana.  
Vista l'acta de la reunió celebrada en data 28.09.93, entre representants de la Confederació Interprovincial d'Empresaris de la Regió Valenciana (CIERVAL), la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CC.OO-PV), en la qual s'acorda constituir formalment la Comissió Paritària de Formació Professional de la Comunitat Valenciana, en desplegament del l'acord subscrit entre aquestes parts, en 19.07.93 i publicat en el DOGV núm, 2.099, de 09.09.93; i d'acord amb el que disposen els articles 83.3 i 90.2 i 3 de la Llei 8/1980, de 10 de març, de l'Estatut dels Treballadors, i el que preveu l'article 2.c) del Reial Decret 1040/1981, de 22 de maig, sobre registre i dipòsit de convenis col·lectius de treball, conformement amb les competències transferides a la Generalitat Valenciana en virtut del Reial Decret 4015/1982, de 29 de desembre, resolc:  
Primer  
Ordenar la seua inscripció en el Registre de Convenis i Acords Col·lectius de Treball d'aquesta direcció general, amb notificació a les parts signatàries i depòsit del text de l'acord presentat.  
Segon  
Disposar la seua publicació al Diari Oficial de la Generalitat Valenciana.  
València, 15 d'octubre de 1993.  
El Director General de Treball:  
Eduard Montesinos i Chilet.  
Acta de la Comissió Paritària, del Conveni de Formació Professional de la Comunitat Valenciana  
Assistents:  
CIERVAL:  
Sr. Luís Espinosa  
Sr. Rafael Montero  
Sr. Luís Miguel Torres  
UGT:  
Sr. Javier Mendoza  
Sr. Gustavo Gardey  
CC.OO:  
Sr. Fernando Casado  
Sr. Juan Sifre  
Sr. Miguel Segarra  
A València, a les 11'30 hores del dia 28 de setembre de 1993, es reuneixen les persones ressenyades al marge en la seua condició de vocals nomenats per llurs respectives organitzacions conformement amb l'acord subscrit el dia 19 de juliol de 1993, i a fi de constituir formalment la Comissió Paritària de Formació Professional de la Comunitat Valenciana. Després de diferents deliberacions, han acordat el que segueix:  
Primer  
Constituir formalment la Comissió Paritària de Formació Professional de la Comunitat Valenciana, a fi de debatre, de tractar i d'acordar tot allò relatiu a la formació professional en conjunt i en l'àmbit territorial assenyalat.  
Segon  
L'esmentada comissió estarà composta per vuit membres i cada una de les parts designa els qui a continuació es relacionen:  
CIERVAL:  
Sr. Luís Espinosa Fernández  
Sr. Manuel Romero Miraver  
Sr. Rafael Montero Gomis  
Sr. Rafael Segarra Rausell  
UGT:  
Sr. Javier Mendoza  
Sr. Gustavo Gardey  
CC.OO:  
Sr. Juan Sifre Martínez  
Sr. Angel Marín Cano  
Tercer  
La comissió es reunirà amb una periodicitat, si més no, mensual.  
Quart  
Les funcions de la comissió seran les següents, sense perjudici de les s'hi puguen afegir de comú acord:  
a) Vetllar pel compliment de l'acord en l'àmbit corresponent.  
b) Establir els criteris assenyalats en l'article 8 de l'acord nacional de Formació Professional per als plans de formació.  
c) Resoldre les discrepàncies sorgides en el tràmit previst en l'article 11 de l'ANFP, respecte a plans de formació d'empreses en aquest àmbit.  
d) Aprovar les sol·licituds de plans agrupats sectorials de formació i elevar-los, perquè siguen finançats, a la Comissió Mixta Estatal de Formació Contínua.  
e) Elaborar estudis i investigacions. A aquest efecte, es tindrà en compte la informació disponible tant en el Ministeri de Treball com en el Ministeri d'Educació i Ciència, i especialment els estudis sectorials que sobre formació professional s'hauran pogut elaborar.  
f) Executar els acords de la Comissió Mixta Estatal de Formació Contínua i de la Comissió Tripartida Nacional.  
g) Realitzar una memòria anual de l'aplicació de l'acord en el seu àmbit corresponent.  
Cinquè  
D'acord amb la condició primera de l'acord sobre Formació Professional subscrit al seu dia (DOGV núm. 2.099, de 09.09.93), les parts assenyalen expressament la capacitat d'aquesta comissió, d'entendre sobre qualsevol aspecte relacionat amb la formació continua que es desenvolupe en l'àmbit de la Comunitat Valenciana.  
Sisè  
S'acorda sol·licitar a l'administració autonòmica la creació dels fòrums de debat i decisió necessaris, en l'àmbit de la formació professional reglada, ocupacional, contínua i de reciclatge. Als efectes d'aquest acorda la comissió sol·licita formalment la constitució d'una junta de coordinació i avaluació, en col·laboració amb les conselleries de Treball i Afers Socials i d'Educació i Ciència.  
Setè  
Es ratifica l'acord de sol·licitar de la Junta de Govern de la Fundació per a la Formació Contínua, el reconeixement d'aquest òrgan com a comissió territorial, als efectes previstos en l'acord nacional de Formació Contínua, amb expressa referència a l'article 14, apartat h) de l'esmentat acord.  
Es faculta el Sr. Rafael Segarra Rausell, amb DNI núm. 31.770.074 per efectuar els tràmits de depòsit i la resta de formalitats legals, en compliment de la normativa vigent.  
Aquesta acta és llegida i aprovada i es firma en la ciutat i en la data abans indicades.